15/11/2022 | Administración LocalMunicipal
Ortigueira
Secretaría
Bases reguladoras do programa de axudas económicas para a adquisición de agasallos de Nadal 2022

Por resolución da Alcaldía número 2022-1176 de data 9 de novembro de 2022 aprobáronse as bases reguladoras do programa de axudas económicas para adquisición de agasallos de nadal 2022, que a continuación se insiren: O obxecto do programa é a concesión de axudas económicas a familias con escasos recursos económico destinadas a adquisición de agasallos de Nadal para nenos e nenas menores de 15 anos a 01/01/2023, e no caso de discapacidade recoñecida superior ao 33 % menores de 19 anos a 01/01/2023. Poderán solicitar estas axudas os representantes legais, pai, nai e titor/a dos/as menores que cumpran os seguintes requisitos: a) Estar empadroado e residir real e efectivamente no Concello de Ortigueira. b) Convivir cos/as menores para os que se solicita a axuda. c) Que a unidade familiar non teña uns ingresos anuais ponderados (resultado de multiplicar os ingresos familiares polo coeficiente de ponderación) de calquera procedencia, (salarios, pensións, desemprego, autónomo.) superiores ao 1,5 do S. M. I. vixente para cada ano (SMI: 1.000 €/mes para o exercicio 2022) (SMI anual 14 pagas: 14.000 €/ano). A estes efectos deduciranse os gastos derivados de aluguer da vivenda habitual da unidade familiar e/ou amortización de créditos de vivenda habitual (compra ou construción) ata un máximo de 2.400 €/anuais. A efectos de baremación económica, considérase unidade familiar a integrada polos proxenitores, os fillo/as ou acollidos menores de idade e os fillos maiores de idade que dependan economicamente dos pais, independentemente do núcleo de convivencia. En caso de non convivencia dos proxenitores, computaráse a pensión alimenticia e/ou compensatoria establecida na correspondente resolución xudicial. No suposto de non ter resolución xudicial deberán de acreditar que iniciaron os trámites xudiciais necesarios para optar á pensión de alimentos ou para o pago da mesma en caso de incumprimento. Se non se presenta a devandita documentación computaránse os ingresos do proxenitor non convivinte. As presentes bases publicaranse no Boletín Oficial da Provincia de A Coruña e na sede electrónica do Concello de Ortigueira, podendo ser consultadas por calquera persoa interesada. Os interesados poderán presentar a solicitude no Rexistro Xeral de Entrada de Documentos do Concello, na sede electrónica do Concello de Ortigueira e nas demais formas prevista na lexislación vixente no prazo de dez días hábiles a contar dende o seguinta ao da publicación das presentes bases no Boletín Oficial da Provincia de A Coruña. As solicitudes presentadas fora de prazo serán desestimadas. · Fotocopia do DNI/NIE/pasaporte en vigor de cada membro da unidade familiar · Fotocopia do libro de familia ou documento que acredite o acollemento · Xustificación documental dos ingresos de cada un dos membros da unidade familiar durante o ano 2022 (Nóminas, Pensións, Prestacións de desemprego, declaracións trimestrais de IRPF para autónomos, etc. ou calquera outro documento xustificativo que se estime oportuno desde os servizos sociais municipais.) · Xustificante de gastos de aluguer e/ou do importe de amortización do préstamo hipotecario sobre a vivenda habitual da unidade familiar No caso de que a documentación achegada polos solicitantes non aclare suficientemente a situación económica da unidade familiar, o departamento de servizos sociais poderá solicitar calquera documentación complementaria para a valoración da mesma no prazo de 5 dias hábiles. No caso de non aportar a documentacion requerida teráse por desestimada a súa petición. A axuda por familia estará en función do número de menores beneficiarios de programa, destinándose como contía individual ata o importe máximo de 100 euros por menor. A axuda faráse efectiva mediante entrega ao beneficiario/a dun vale polo importe concedido para a compra por xoguetes, libros, roupa calzado, ou calquera material ou instrumento relacionado coas novas tecnoloxías que se terán que mercar únicamente en comercios do Concello de Ortigueira que previamente acepten adherirse ó devandito programa. O importe total do gasto para as axudas de agasallos de nadal é de 3.000 €, que se imputará ao crédito do exercicio 2022. No caso de que o importe total de axudas concedidas supere o máximo previsto no orzamento, veránse reducidas proporcionalmente a fin de poder concedelas a todos os solicitantes que acrediten o cumprimento dos requisitos. O procedemento de tramitación das solicitudes comprenderá as seguintes fases: - As solicitudes serán presentadas polos solicitantes no rexistro xeral do concello e serán avaliadas pola traballadora social, que emitirá o correspondente informe proposta. - A vista de dito informe proposta a Alcaldía ditara resolución na que fará constar as solicitudes aprobadas cos importes concedidos e as solicitudes rexeitadas con indicación dos motivos. -Dita resolución será publicada no Taboleiro de Edictos do Concello e na web municipal Estas publicacións substituirán á notificación nos termos que se establecen nos artigos 59.6. b e 60 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando se acredite que a persoa solicitante ten a condición de vítima de violencia de xénero con orde de protección, a publicación no taboleiro de anuncios será substituída pola notificación individual, cando así se solicite pola persoa interesada na súa solicitude, segundo o disposto no artigo 61 da Lei orgánica 30/1992 mencionada anteriormente, e en cumprimento da Lei orgánica de medidas de protección integral contra a violencia de xénero. -Xunto coa resolución da Alcaldía publicarase a data de entrega dos vales. - No suposto de que a unidade familiar non cumpla os requisitos recollidos nas presentes bases poderán ser beneficiarios aqueles menores nos que se fundamente a súa concesión mediante informe da traballadora social. Asinado (o solicitante) SR. ALCALDE PRESIDENTE DO CONCELLO DE ORTIGUEIRA” O que se fai publico para xeral coñecemento e aos efectos oportunos Ortigueira 9 de novembro de 2022 O Alcalde Juan Vicente Penabad Muras